ASUNCIÓN DAS FACULTADES DELEGADAS NA TENENCIA DE ALCALDÍA E NOMEAMENTO DE 2º TENENTE DE ALCALDESA
ADMINISTRACIÓN LOCAL — Municipal — Moaña (Outros documentos, notificacións e informacións públicas, 29/07/2021)

Expediente núm.: 3024/2019 Procedemento: Delegacións e Avocaciones de Competencias Asunto: Asunción das facultades delegadas na Tenencia de alcaldía e nomeamento de 1º tenente de alcaldesa por ausencia. Mandato 2019-2023 Documento: Resolución de alcaldía Por ausencia da 1ª Tenente de alcaldesa por vacacións desde o venres 16 de xullo ata o domingo 25 de xullo de 2021, ambos inclusive, é necesario asumir as súas funcións delagadas pola alcaldesa, Dna. Leticia Santos Paz, así como nomear 1º tenente de alcaldesa ao concelleiro D. Carlos Juncal Costa, durante a súa ausencia. O artigo 23.3 da Lei 7/1985 de 2 de abril, Reguladora das Bases de Réxime Local, (LRBRL), sinala que os Tenentes de Alcalde substitúen, pola orde do seu nomeamento, e nos casos de vacante, ausencia ou enfermidade, ao Alcalde. O artigo 63 da Lei 5/1997, do 22 de xullo, de Administración Local de Galicia (LALGA), sinala que correspóndelles ós tenentes de alcalde, en canto tales, substituír na totalidade das súas funcións e pola orde do seu nomeamento ó alcalde, nos casos de ausencia, enfermidade ou impedimento que imposibilite a esta para o exercicio das súas atribucións. Pola súa banda o artigo 47 do Regulamento de Organización, Funcionamento e Réxime Xurídico das Entidades Locais, aprobado por Decreto 2568/1986 (ROF), recolle en termos case idénticos o sinalado anteriormente. De conformidade co previsto nos artigos 21.2 e 23.3 da Lei 7/85, de 2 de abril Reguladora das Bases do Réxime Local, nos artigos 61.2, 62.1 e 63 da Lei 5/97, de 22 de xullo, de Administración Local de Galicia e nos artigos 41.3, 43, 46 e 47 do Real Decreto 2568/86, de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais, correspóndelle ó Alcalde o nomeamento dos Tenentes de Alcalde de entre os membros da Xunta de Goberno Local; e lle corresponde aos Tenentes de Alcalde, substituír na totalidade das súas funciones e polo orde de seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións. En base á normativa sinalada e no exercizo das atribucións recoñecidas no artigo 21.1 da LRBRL, pola presente resolvo: PRIMEIRO.- Asumir esta Alcaldía o exercizo das competencias e facultadas delegadas no su día na concelleira que asume a Tenencia de alcaldesa, con asunción de todas aquelas facultades que foron delegadas na área de Servizos Obras, Participación Veciñal e Transparencia que lle competen á concelleira delegada, incluída a de dirixir os servizos correspondentes, desde o venres 16 de xullo ata o domingo 25 de xullo de 2021, ambos inclusive. SEGUNDO.- Nomear 2º tenente de alcaldesa, ao concelleiro integrante da Xunta de Goberno Local: Don Carlos Juncal Costa, desde o venres 16 de xullo ata o domingo 25 de xullo de 2021, ambos inclusive. TERCEIRO.- Dese traslado do presente Decreto ás persoas interesadas. En virtude do previsto no artigo 46.1 do R. D. 2568/86, o presente Decreto será efectivo desde o día seguinte á data do mesmo, debéndose publicar no taboleiro de anuncios do Concello e remisión da mesma ao Boletín Oficial da Provincia de Pontevedra. CUARTO.- Dese conta desta resolución ao Pleno da Corporación na primeira sesión que se celebre en virtude do previsto no artigo 38 do Real Decreto 2568/86 de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais. DOCUMENTO ASINADO DIXITALMENTE NA MARXE